b'\n_START_ARTICLE_\nOtmanje\n_START_SECTION_\nZgodovina\n_START_PARAGRAPH_\nGrad Otmanje  ima prve za\xc4\x8detke  v posesti \xe2\x80\x93 kraljevski hubi imenovani \xc2\xbbOtmanica\xc2\xab, ki jo prvi\xc4\x8d omenja nem\xc5\xa1ki cesar Oton II. v svoji listini iz leta 980, v kateri so na\xc5\xa1tete kraljeve posesti na Koro\xc5\xa1kem.  Gospostvo je kasneje najti v listi gospostev Gori\xc5\xa1ko - Tirolskih grofov in kasneje se znajde v lasti \xc5\xa0enka iz Ostrovice._NEWLINE_Grad je prvi\xc4\x8d omenjen \xc5\xa1ele leta 1587, ko je bil v lasti Kri\xc5\xa1tofa Mooshaimerja. Takrat je bilo Otmanje ozna\xc4\x8deno kot plemi\xc5\xa1ko prebivali\xc5\xa1\xc4\x8de brez obrambnih funkcij. Lastniki so se odtlej pogosto menjavali: leta 1671 je bil v lasti plemenitega Moosheimba, ki je Otmanje prodal Henriku Albenbur\xc5\xa1kemu. V tretji \xc4\x8detrtini 18. stoletja je gradi\xc4\x8d in gospo\xc5\xa1\xc4\x8dina pripadala baronu Francu Ivanu Gailber\xc5\xa1kemu. V tem \xc4\x8dasu je bila zgradba dobila sedanji izgled, \xc4\x8deprav so \xc5\xa1e kasneje dograjevali. Leta 1891 je bil lastnik Otmanja Franc Sales Englhofer  in 1930 dru\xc5\xbeina Bockelmann. Potomec izvorno nem\xc5\xa1ke bankirske dru\xc5\xbeine in sin grajskega upravitelja Otmanj Rudolf Bockelmann je bil kompozitor in pevec popevk Udo J\xc3\xbcrgens, ki je na posestvu tudi odra\xc5\xa1\xc4\x8dal. Leta 1957 je posest in gradi\xc4\x8d pridobila dru\xc5\xbeina Bromovsky. Imetje je v funkciji kmetijstva in jahalnega \xc5\xa1porta ter namenjeno oddajanju za po\xc4\x8ditnikovanje.'